nahid-hub/BLUGE-bengali-wikipedia-section-title-prediction huggingface dataset:
একটি পৃষ্ঠতলে কৃত্রিম উপায়ে ন্যানোটোপোগ্রাফিকাল বৈশিষ্ট্য গুলি খোদাই করাকে ন্যানোলিথোগ্রাফি বলে। কম্পিউটারে ব্যবহৃত অর্ধপরিবাহীর চিপ গুলিতে ন্যানোলিথোগ্রাফির প্রয়োগ আছে। ন্যানোলিথোগ্রাফি অনেক রকম হয় ,| যেমন-


ন্যানোলিথোগ্রাফির কৌশলগুলির প্রত্যেকটির বিভাজন, অতিবাহিত সময় এবং অর্থনৈতিক মূল্য বিভিন্ন। ন্যানোলিথোগ্রাফির তিনটি প্রাথমিক পদ্ধতি আছে। প্রথম পদ্ধতিতে একটি বস্তুর উপর নক্শা খোদাই করা হয় এচিং পদ্ধতিতে আর যে স্থানগুলি মসৃন থাকবে তাদের উপর মাস্ক বা প্রতিরোধী আবরণ স্টেনশিলের ন্যায় দিয়ে পরিবর্তনে বাধা দেওয়া হয়। দ্বিতীয় পদ্ধতিতে কোয়ান্টাম কণা যথা আলোকরশ্মি বা ইলেকট্রনের ধারা দিয়ে এচিং করা হয়, কখনো বা রাসায়নিক পদ্ধতি যেমন জারন বা স্ব-একত্রিত স্তর (স্যাম) ব্যবহৃত হয়। তৃতীয় পদ্ধতিতে বস্তুর উপর প্রয়োজনীয় নকশাটি সরাসরি ফেলে অন্তিম পণ্যটি তৈরী করা হয় ও এটি খুবই পাতলা স্তর হয় (মাত্র কিছু ন্যানোমিটার মোটা)। যে পাতলা স্তর তৈরী হলো তা দেখতে ন্যানো বিভাজক স্ক্যানিং প্রোব মাইক্রোস্কোপি বা পারমাণবিক বল মাইক্রোস্কোপি (এএফএম) প্রয়োজন। অন্তিম উপাদান দেখতে দুটি মাইক্রোস্কোপ যন্ত্রই একত্রে ব্যবহৃত হয়। ।

সঠিক অনুচ্ছেদ শিরোনাম কোনটি?
titleA. ন্যানোলিথোগ্রাফি
titleB. অনুঘটন
titleC. ন্যানোহীরক
titleD. ঔষধ বিতরণ ও জৈব সামঞ্জস্য
উত্তর: titleA
১৮৭৭ সালে গর্ভবতী অবস্থায় জ্ঞানদান্দিনী ইংল্যান্ডের উদ্দেশ্যে যাত্রা শুরু করেন তার তিন শিশু সন্তানকে নিয়ে। সেই সময় একদিকে কোনও ভারতীয় নারীর সাগর পাড়ি দেয়ার কথা শোনা যেতনা, সে সঙ্গে তিনি ছিলেন আবার কোনও পুরুষ সঙ্গীবিহীন । তার এই সাহসিকতা সেসময় সামাজিকভাবে আলোড়ন তৈরি করে।  তার স্বামীর কাকা জ্ঞানেন্দ্রমোহন ঠাকুর তাকে লন্ডনে স্বাগত জানান। তিনি প্রথম এশিয়ান ব্যারিস্টার ছাড়াও ছিলেন খ্রীস্ট ধর্মে দীক্ষিত একজন ব্যক্তি। কিংসটন গার্ডেনসে তার বাড়িতে কিছুদিন থাকার পরে জ্ঞানদানন্দিনী সাসেস্কের ব্রাইটনে মদীনা ভিলায় একটি বাড়িতে চলে যান। ১৮৭৮ সালের অক্টোবরে সত্যেন্দ্রনাথ  ঠাকুর ছুটিতে ছোটভাই রবীন্দ্রনাথ ঠাকুরকে নিয়ে  সেখানে আসেন। মৃত সন্তানের জন্মদান এবং কণিষ্ঠ পুত্র  কবীন্দ্রনাথের মৃত্যুর কারণে ইংল্যান্ডে তার প্রথম বছরটি ছিল বিষাদে পূর্ণ। লন্ডনের কেনসাল গ্রিন সিমেট্রিতে দ্বারকানাথ ঠাকুরের সমাধির পাশে কবীন্দ্রনাথকে সমাহিত করার ব্যবস্থা করেন তিনি। শিগগিরই রবীন্দ্রনাথ ঠাকুরের সাথে তার এবং তার সন্তানদের সখ্য গড়ে ওঠে। তার কন্যা ইন্দিরা পরবর্তীতে রবীন্দ্রনাথ ঠাকুরের দীর্ঘদিনের অন্তরঙ্গ বন্ধু হয়ে ওঠেন। সত্যেন্দ্রনাথের ছুটি শেষে  সুরাটে বদলী হয়ে যান এবং জ্ঞানদানন্দিনী সন্তানদের নিয়ে কলকাতায় ফিরে আসেন।

সঠিক অনুচ্ছেদ শিরোনাম কোনটি?
titleA. কলকাতা:
titleB. বোম্বে
titleC. ইংল্যান্ড
titleD. জীবনবৃত্তান্ত
উত্তর: titleC
ওয়াটসন যতই বয়সে পরিণত হতে থাকেন, ততই তিনি ফ্যাশন অনুরাগী হয়ে ওঠেন। তিনি বলেছেন যে, ফ্যাশনকে তিনি শিল্পসদৃশ মনে করেন এবং এ বিষয়ে তিনি বিদ্যালয়ে পড়ালেখা করেছিলেন। ২০০৮ এর সেপ্টেম্বরে তিনি একটি ব্লগে উল্লেখ করেন যে, আমি শিল্পের প্রতি বেশি মনোযোগ প্রদান করছি এবং তারচেয়েও বেশি মনোযোগ প্রদান করছি ফ্যাশনের দিকে।

২০০৮ সালে ব্রিটেনে সংবাদ প্রকাশিত হয় যে, ফ্যাশন হাউস চ্যানেলের বিপণন মডেল হিসেবে কিরা নাইটলি’র পরিবর্তে ওয়াটসন অভিনয় করবেন। পরবর্তীতে ওয়াটসন ও নাইটলি উভয়ই স্পষ্টভাবে এ বিষয়টি অস্বীকার করেন। কয়েক মাসের অবিরত গুজব-গুঞ্জনের পর ২০০৯ এর জুনে ওয়াটসন নিশ্চিত করেন যে, তিনি ফ্যাশন হাউস বারবেরির বিপণন মডেল হবেন এবং তাকে নির্ধারিত পারিশ্রমিকের চেয়ে প্রায় ছয় গুণ বেশি পারিশ্রমিক প্রদান করা হবে। এরপর ২০১০ সালে বারবারি’র বসন্ত/গ্রীষ্মকালীন প্রচারণায় ছোট ভাই অ্যালেক্স, গায়ক জর্জ ক্রেইগ ও ম্যাট গিলমারের সাথে ওয়াটসন উপস্থিত হন।

২০০৯ এর সেপ্টেম্বরে ওয়াটসন ‘পিপল ট্রি’ নামক একটি ব্র্যান্ডের সাথে তার সম্পৃক্ততার কথা ঘোষণা দেন। পিপল ট্রি'র বসন্তকালীন পোশাকসম্ভার তৈরীতে ‘সৃজনশীল উপদেষ্টা’ হিসেবে কাজ করেন তিনি। এসব পোশাক ২০১০ এর ফেব্রুয়ারিতে অবমুক্ত করা হয়। এতে ফ্রান্সের দক্ষিণাঞ্চল থেকে সিটি অব লন্ডনের সমকালীন ফ্যাশনের ধারা ব্যবহৃত হয়। দ্য টাইমস এই পোশাকসম্ভারকে “আটপিঠে” অভিহিত করে। এছাড়া ইউ ম্যাগাজিন, হিট, টিন ভগ, কসমোপলিটন, পিপল-সহ বিভিন্ন ট্যাবলয়েডে এসব পোশাক সম্বন্ধে তথ্য প্রচারিত হতে থাকে। তবে এতে কাজ করার জন্য ওয়াটসন কোন পারিশ্রমিক পাননি। তিনি বলেছেন, “মানুষের ক্ষমতায়নে ফ্যাশন একটি দারুণ পন্থা হতে পারে। দরিদ্র মানুষদের অর্থ দান করার চেয়ে তাদেরকে পোশাক তৈরিতে নিযুক্ত করার মাধ্যমে অর্থনৈতিক অবস্থার উন্নয়ন অধিক ফলপ্রসূ।“ তিনি আরো বলেন, “আমি মনে করি, আমার মত তরুণ-তরুণীরা অগ্রসরমান ফ্যাশনকে ঘিরে মানবতাবাদের ব্যাপারে অধিক সচেতন হচ্ছে।“ পরবর্তীতে পিপল ট্রি'র শরৎ/শীতকালীন পোশাকসম্ভারের নকশার জন্যেও ওয়াটসন কাজ করেছেন। ২০১০ সালে তিনি পিপল ট্রি'র মুখপাত্র হিসেবে একবার বাংলাদেশে এসে ন্যায্য বাণিজ্যিক কার্যক্রম সহ গ্রামীণ মহিলা হস্তশিল্পীদের জীবনযাত্রা দেখে গেছেন। রাজশাহীর প্রত্যন্ত গ্রামে স্কুলের বাচ্চাদের সাথে সময় কাটিয়েছেন।

২০১৪ ব্রিটিশ ফ্যাশন অ্যাওয়ার্ডস-এ ওয়াটসন বেস্ট ব্রিটিশ স্টাইল পুরস্কার অর্জন করেন। এই প্রতিযোগিতায় ডেভিড বেকহাম, অ্যামাল ক্লুনি এবং কিরা নাইটলি অংশগ্রহণ করেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. শিক্ষা
titleC. ফ্যাশন ও মডেলিং
titleD. কর্মজীবন
উত্তর: titleC
আসুকা যুগে (৫৩৮-৭১০ খ্রিঃ) ৬৪৫ খ্রিঃ তাইকা সংস্কারের সময় আঞ্চলিক শাসনপ্রণালীতে রদবদল ঘটে। পূর্বতন ফুসা প্রদেশ, যা আজকের চিবা ও ইবারাকি প্রশাসনিক অঞ্চলের সিংহভাগ জুড়ে ছিল, তা উত্তরে শিমোওসা বা শিমোফুসা ও দক্ষিণে কাযুসা প্রদেশে বিভক্ত হয়ে যায়। ৭১৮ খ্রিঃ কাযুসা থেকে দক্ষিণের আওয়া প্রদেশ পৃথক হয়। এই অবস্থায় প্রদেশগুলি মেইজি পুনর্গঠন পর্যন্ত বহাল থাকে।

সঠিক অনুচ্ছেদ শিরোনাম কোনটি?
titleA. ভূগোল
titleB. ২০১১ তোওহোকু ভূমিকম্প ও সুনামি
titleC. আসুকা ও নারা যুগ
titleD. আধুনিক যুগ
উত্তর: titleC
১৯৪৭ সালে পূর্বপাকিস্তান নামকরাষ্ট্র জন্মাবার পর শিশুরাষ্ট্রে ভাষা সংকট দেখা দেয়। ১৯৪৮ সালে রাষ্ট্রভাষার প্রশ্নে জিন্নাহর দাম্ভিক ঘোষণা পূর্ববঙ্গবাসীদের মর্মাহত করে। যার পরিণতি ১৯৫২ সালে রক্তাক্ত মহান ভাষা আন্দোলন। অনেক রক্তের বিনিময়ে ১৯৫৬ সালে পশ্চিমা শাসকরা উর্দুর সঙ্গে বাংলাকে রাষ্ট্রভাষা হিসেবে স্বীকৃতি দিতে বাধ্য হয়। সেদিন পূর্ববঙ্গের বাঙালিরা ভাষার প্রশ্নে ছিল উত্তপ্ত ও উদ্বেলিত। বাংলা অক্ষর, ভাষা ও ব্যাকরণকে সহজ করার জন্য বাঙালিরা ২টি সংস্থার জন্ম দেয়। বাংলা ভাষা পরিকল্পনায় এদুটো প্রতিষ্ঠানই মুখ্য ভূমিকা রাখে। ঢাকা বিশ্ববিদ্যালয়, শিক্ষাবোর্ড, টেকস্টবুক বোর্ড তখনও গৌণ। এসব প্রতিষ্ঠান নিজনিজ ক্ষেত্রে প্রয়োজন মতো পরিভাষা প্রণয়নে ভূমিকা রাখে। বাংলা একাডেমি (১৯৫৭) ও বাংলা উন্নয়ন বোর্ড (১৯৬৩)। এদেশে পরিভাষা সম্পর্কিত চিন্তার সূত্রপাত হয়। মুহম্মদ আব্দুল হাই-এর ‘আমাদের পরিভাষা সমস্যায় সংস্কৃতের স্থান’ (১৯৬১) এবং ড. মুহম্মদ শহীদুল্লাহ ‘আমাদের পরিভাষা সমস্যা’ (১৯৬২) প্রবন্ধ দুটি পরিভাষার ক্ষেত্রে বিশেষ ভূমিকা রাখে। বাংলাদেশে পরিভাষা প্রণয়নে ৩ জন মনীষীর নাম স্মরণযোগ্য। যেমন : আব্দুল হাই, ড. মুহাম্মদ শহীদুল্লাহ ও সৈয়দ আলী আহসান।
সঠিক অনুচ্ছেদ শিরোনাম কোনটি?
titleA. পরিভাষা সম্পর্কে ভাষাবিদগণের অভিমত
titleB. বাংলাদেশের পরিভাষা
titleC. উপনীতিমালা
titleD. দর্পণায়নের প্রাসঙ্গিক নীতিমালা
উত্তর: titleB
এরা নিশাচর। মানুষের বসতবাড়ির আশেপাশে, চাষের জমি, বনাঞ্চল বা ধানক্ষেতের আশেপাশের ইদুরের গর্তে থাকতে ভালবাসে। শিশু গোক্ষুর গোখরা উভচর প্রানী আর বড়গুলো স্তন্যপায়ী প্রাণি, সাপ বা মাছ শিকার করে। যখন বিরক্ত হয় পালাতে পছন্দ করে। কিন্তু যদি তার কাছে কাউকে প্রাণ সংশয়কারী মনে হয় তাহলে ফণা তুলে জোরে হিস হিস শব্দ করে। আত্মরক্ষার্থে কামড়ও দিতে পারে।

সঠিক অনুচ্ছেদ শিরোনাম কোনটি?
titleA. বিস্তৃতি ও আবাস
titleB. আচরণ
titleC. বাস্তুসংস্থান
titleD. বৈশিষ্ট
উত্তর: titleB
যৌনসঙ্গমের শেষ পরিণতি চরমানন্দ লাভ। মৈথুনের চূড়ান্ত পর্যায়ে সর্বোচ্চ উদ্দীপনা লাভ হয়ে থাকে যাকে রাগমোচন বা চরমানন্দ বলা হয়, যাতে মনোদৈহিক আনন্দ ও শৈথিল্য পরস্পর মিশ্রিত অবস্থায় থাকে। রাগমোচনের সময় পুরুষের ঘটে। পুরুষের ক্ষেত্রে বীর্যপাত বা বীর্যক্ষরণ বা বীর্যস্খলনের মাধ্যমে রাগমোচন ঘটে। চরমানন্দ লাভ হয়। স্ত্রীর ক্ষেত্রে বীর্যপাতের ন্যায় বিশেষ ক্ষরণ বা নিঃসরণ হয়। পুরুষের ক্ষেত্রে বীর্যস্খলনের সময়ই রাগমোচন লাভ হয়, এর পাশাপাশি তা ধীরে ধীরে দৃঢ় অবস্থা হতে স্বাভাবিক শিথিল অবস্থায় ফিরে আসে। অধিকাংশ পুরুষের ক্ষেত্রেই রাগমোচনের অব্যবহিত পরেই পুনর্বার মৈথুন করা সম্ভব না, কেননা বীর্যপাতের সঙ্গে সঙ্গে শিশ্নের উত্থান রহিত হয়ে যায়। শিশ্নের পুনরুত্থান ক্ষমতা পুনরায় সক্রিয় হওয়ার জন্য কিছুটা সময় লাগে। স্ত্রীর ক্ষেত্রে ইউটেরিন ও যোনির দেয়ালের পেশীগুলোর মুহুর্মুহু সংকোচনের মাধ্যমে রাগমোচন ঘটে। নারীর রাগমোচন স্বল্প থেকে দীর্ঘ সময় (কতিপয় সেকন্ড হতে কয়েক মিনিট) যাবৎ বিদ্যমান থাকতে পারে। এটি ক্ষেত্রবিশেষে একসাথে কয়েকবার হতে পারে আবার সামান্য সময়ের ব্যবধানে হতে পারে। অনেক স্ত্রীর ক্ষেত্রে পুরো দেহব্যাপী অনেকক্ষণের জন্য রাগমোচন ঘটতে পারে। পুরুষদের চেয়ে নারীদের রাগমোচন দীর্ঘস্থায়ী হয়ে থাকে।

সঠিক অনুচ্ছেদ শিরোনাম কোনটি?
titleA. যৌন অপরাধ
titleB. ব্যাপকতা
titleC. চরমানন্দ বা রাগমোচন
titleD. উদ্দীপনা
উত্তর: titleC
কণা পদার্থবিজ্ঞানের প্রতিটি ক্ষেত্র তত্ত্ব প্রকৃতির নির্দিষ্ট প্রতিসাম্যের উপর ভিত্তি করে প্রতিষ্ঠিত যার অস্তিত্ব পর্যবেক্ষণ থেকে অনুমিত হয়। এগুলি হতে পারে:

স্থানীয় প্রতিসাম্য, এটি সেই প্রতিসাম্য যা স্থান-কালের প্রতিটি বিন্দুতে স্বাধীনভাবে কাজ করে। এই জাতীয় প্রতিটি প্রতিসাম্য একটি গেজ তত্ত্বের ভিত্তি এবং এদের নিজস্ব গেজ বোসন প্রবর্তন করতে হয়।

সার্বজনীন প্রতিসাম্য, এরা এমন ধরনের প্রতিসাম্য যার ক্রিয়াকলাপ একই সাথে স্থান-কালের সমস্ত বিন্দুতে প্রযোজ্য হয়।

কিউসিডি, স্থানীয় প্রতিসাম্য সংজ্ঞায়নের জন্য রঙ আধান গ্রহণ করে প্রাপ্ত এসইউ(৩) গেজ গ্রুপের একটি অ-অ্যাবেলিয় গেজ তত্ত্ব (বা ইয়াং–মিলের তত্ত্ব)।

যেহেতু সবল মিথস্ক্রিয়া বিভিন্ন ধরনের (ফ্লেভারের) কোয়ার্কের সাথে বৈষম্যসূচক আচরণ করে না তাই, কিউসিডি-তে প্রায় সদৃশ ফ্লেভার প্রতিসাম্য থাকে, যা কোয়ার্কের বিভিন্ন ভর কতৃক বিচ্ছিন্ন হয়।

আবার, সার্বজনীন প্রতিসাম্যের সংজ্ঞায় কিরালিটির ধারণা প্রয়োজন, বাম এবং ডান হাতের মধ্যে বৈষম্য। যদি কোনও কণার আবর্তনে ধনাত্মক অভিক্ষেপ থাকে তবে এটিকে বাম-হাত বলা হয়; অন্যথায়, এটি ডানহাতি। চিরালিটি এবং হস্তপ্রবণতা এক নয় তবে, উচ্চ শক্তিতে প্রায় সমতুল হয়ে যায়।

চিরল প্রতিসাম্যগুলি এই দুটি ধরনের কণার স্বতন্ত্র রূপান্তরের অন্তর্ভুক্ত।

ভেক্টর প্রতিসাম্যে (তির্যক প্রতিসাম্য হিসেবেও পরিচিত) উভয় কণায় একই রূপান্তর ফলিত ।

অক্ষীয় প্রতিসাম্যে বাম-হাতের কণায় একটি রূপান্তর ফলিত হয় এবং ডান-হাতের কণায় এর বিপরীত কাজ করা হয়।

সঠিক অনুচ্ছেদ শিরোনাম কোনটি?
titleA. পরিভাষা
titleB. কিছু প্রাসঙ্গিক সংজ্ঞা
titleC. আরো দেখুন
titleD. প্রতিসাম্য গোষ্ঠী
উত্তর: titleB
প্যাট্রিক ডি’রোজারিও একটি ধমীয় পরিবেশে বেড়ে উঠেন। প্রতিদিন উপাসনা করতে ভোরে গীজায় যেতেন। তিনি বাল্যকালেই পুরোহিত হওয়ার ইচ্ছে পোষণ করেন। সেই লক্ষে তিনি কিশোর বয়সে সেমিনারীতে প্রবেশ করেন, যেখানে পুরোহিতপ্রাথীদের প্রশিক্ষণ দেওয়া হয়। বিভিন্ন সেমিনারীতে দীঘ প্রশিক্ষণ গ্রহণ করার পর তিনি পবিত্র ক্রশ সংঘের আওতায় ১৯৭২ সালে পুরোহিত হন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষাজীবন
titleC. পুরস্কার/সম্মাননা
titleD. ব্যক্তিজীবন
উত্তর: titleB
১৯৫২ সালে আউসগ্রাম কেন্দ্র যৌথ আসন ছিল। ১৯৫৭ সালে অণ্ডাল কেন্দ্র যৌথ আসন ছিল। ১৯৬২ এবং ১৯৬৭ সালে দুর্গাপুর কেন্দ্র একক আসন ছিল। অতিরিক্ত, ১৯৬৭ থেকে ১৯৭২ সাল পর্যন্ত ফরিদপুর আসন যুক্ত ছিল। ১৯৭২ সাল থেকে দুর্গাপুর যৌথ আসন ছিল।

ভারতের সীমানা পুনর্নির্ধারণ কমিশনের নির্দেশিকা অনুসারে, দুর্গাপুর-১, দুর্গাপুর-২ যথাক্রমে দুর্গাপুর পশ্চিম বিধানসভা কেন্দ্র এবং দুর্গাপুর পূর্ব বিধানসভা কেন্দ্র পুন:নবীকরণ হয়। ২৭৭ নং দুর্গাপুর পশ্চিম বিধানসভা কেন্দ্রটি ১১ থেকে ২২ এবং ২৯ থেকে ৪৩ নং ওয়ার্ড গুলি দুর্গাপুর পৌরসংস্থার অন্তর্গত।

দুর্গাপুর পূর্ব বিধানসভা কেন্দ্রটি ৩৯ নং বর্ধমান-দুর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি দুর্গাপুর লোকসভা কেন্দ্র এর অন্তর্গত।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ২০১১
titleC. এলাকা
titleD. ১৯৬৭-১৯৭২ ফরিদপুর কেন্দ্র
উত্তর: titleC
থেরেসা লাটিনির ভাষ্যে, "রোজেনবার্গ এনভিসি বিষয়টিকে মৌলিকভাবে আধ্যাত্মিক অনুশীলনের সঙ্গে সম্পৃক্ত বলে ভাবতেন।" মার্শাল রোজেনবার্গ এনভিসি তত্ত্বের ওপর তার নিজের আধ্যাত্মিক জীবনের প্রভাব ছিল বলে জানান। আমি মনে করি এটা খুবই গুরুত্বপূর্ণ যে মানুষ আধ্যাত্মিকতার সঙ্গে অহিংস যোগাযোগের সূত্র খুঁজে পায়। এই যোগাযোগের কৌশল তারা মানসিক প্রক্রিয়ায় শেখার সুযোগ পায়। এটা সত্যিই একটি আধ্যাত্মিক অনুশীলন যা আমি জীবনে বেঁচে থাকার একটি উপায় হিসেবে দেখানোর চেষ্টা করেছি। আমরা উল্লেখ না করলেও মানুষ অহিংসা যোগাযোগের দ্বারা বিমোহিত হতে অনুশীলন করে।.রোজেনবার্গের এনভিসি তৈরির পেছনে অন্যতম কারণ ছিল "সচেতন হওয়ার ক্ষেত্র" বিষয়টি যা কিনা তিনি "বিলাভড ডিভাইন এনার্জি" বা "স্নেহের ঐশ্বরিক শক্তি" হিসেবে বলতেন।

অনেক খ্রিস্টান ধর্মালম্বী এনভিসি তত্ত্বকে তাদের খ্রিস্টান বিশ্বাসের. সঙ্গে তুলনা করেন। আবার, অহিংস যোগাযোগ , বৌদ্ধ ধর্ম সম্পৃক্ত বলে অনেকেই এনভিসি তত্ত্বকে বৌদ্ধ আদর্শের অনুশীলন. হিসেবে তুলনা করেন।

সঠিক অনুচ্ছেদ শিরোনাম কোনটি?
titleA. সংগঠন
titleB. ইতিহাস ও বিকাশ
titleC. আধ্যাত্মিকতার সঙ্গে সম্পর্ক
titleD. ধারণাসমূহ
উত্তর: titleC
২০০৭ সালে কে-লিগের ড্রাফটে জেজু ইউনাইটেডে যোগ দেয়। তিনি ১ম দুই বছর ইনজুরির কারণে জেজু ইউনাইটেডের হয়ে ভালো খেলতে পারেনি। ২০১০ সালের জানুয়ারিতে কো ইংলিশ ক্লাব ব্র্যাকবার্ন রোভার্সের ট্রায়ালে আমন্ত্রিত হন, কিন্তু ট্রায়ালে উর্ত্তীন হতে পারেননি। ২০১০ সালে জেজু ইউনাইটেডের হয়ে সেরা মৌসুম কাটান, সেবার তার ক্লাব রানার্স-আপ হয়। তিনি ঐ মৌসুমে ব্যক্তিগত বেশ কয়েকটি পুরুস্কার জেতেন। 'ফ্যান্টাস্টিক প্লেয়ার পুরুস্কার' এবং 'টপ এসিস্ট পুরুস্কার' জিতে দলের প্রথম একাদশে জায়গা করে নেন।

সঠিক অনুচ্ছেদ শিরোনাম কোনটি?
titleA. ক্লাব ক্যারিয়ার
titleB. জেজু ইউনাইটেড
titleC. ভিএফএল উলসবার্গ
titleD. আন্তর্জাতিক ক্যারিয়ার
উত্তর: titleB
ডায়াবেটিস রোগের পিছনে অসংখ্য জিন দায়ী। প্রত্যেকটা জিনই টাইপ-২ ডায়াবেটিস হওয়ার জন্য কিছু কিছু অবদান রাখে। 
অভিন্ন যমজের একজন যদি টাইপ-২ ডায়াবেটিসে আক্রান্ত হয় তাহলে অপরজনেরও ডায়াবেটিসে আক্রান্ত হওয়ার সম্ভাবনা ৯০% এর চেয়েও বেশি। ভিন্ন যমজের ক্ষেত্রে এই সম্ভাবনা ২৫-৫০%। ২০১১ সাল পর্যন্ত ৩৬ টিরও বেশি জিন আবিষ্কৃত হয়েছে যা টাইপ-২ ডায়াবেটিসের সাথে সম্পর্কিত। ডায়াবেটিসের সাথে সম্পর্কিত অধিকাংশ জিনই বিটা কোষের কার্যক্রমের সাথে জড়িত।

সঠিক অনুচ্ছেদ শিরোনাম কোনটি?
titleA. জিনেটিক্স
titleB. রোগের বিস্তার
titleC. চিকিৎসা
titleD. রোগনির্ণয়
উত্তর: titleA
স্বাধীনভাবে যুদ্ধের সময় বর্তমানে বাংলাদেশের দৌলতপুর কলেজের বেশ কয়েকজন কলেজ শিক্ষকসহ শিক্ষিত ও প্রখ্যাত ব্যক্তিরা ভারতে এসেছিলেন এবং ১৯৪৭ সালের ২৭ শে নভেম্বরে দেশের স্বাধীনতার পর এই কলেজ প্রতিষ্ঠা করেছিলেন। এই কলেজটি, একাডেমিক বিষয়গুলি ব্যতীত বিভিন্ন মানব-হিতৈষী কার্যক্রমের মাধ্যমে, তার উন্নত লক্ষ্য অর্জন করেছে এবং ২০০৫ সালে এনএসিসি (ইউজিসি একটি স্বায়ত্তশাসিত সংস্থা) দ্বারা "এ" পর্যায়ে অনুমোদিত হয়ে।

সঠিক অনুচ্ছেদ শিরোনাম কোনটি?
titleA. খেলার মাঠ
titleB. গ্রহন্ত্রগার
titleC. ইতিহাস
titleD. ভবন
উত্তর: titleC
ইন্দোনেশিয়াতে একটি রাষ্ট্রপতি শাসিত সরকার ব্যবস্থা বিদ্যমান। বহুদলীয় গণতন্ত্র ব্যবস্থায় রাষ্ট্রপতি একাধারে রাষ্ট্রপ্রধান ও সরকার প্রধান। ১৯৯৮ সালে সুহার্তোর পতনের পর শাসনব্যবস্থায় বড় ধরনের সংস্কার করা হয়। মন্ত্রিপরিষদের গঠন ও নিয়োগ দেন রাষ্ট্রপতি। মন্ত্রিসভার সদস্য হওয়ার জন্য আইনসভার সদস্য হওয়ার বাধ্যবাধকতা নেই। আইন পরিষদের নাম পিপল কনসালটেটিভ অ্যাসেম্বলি। এর প্রধান কাজ সংবিধান সংশোধন, জাতীয় নীতিনির্ধারণ। প্রেসিডেন্টকে ইমপিচ করার ক্ষমতাও রয়েছে এর। আইন পরিষদের দু’টি কক্ষ। একটি হচ্ছে পিপলস রিপ্রেজেনটেটিভ কাউন্সিল। এর সদস্যসংখ্যা ৫৫০। অন্যটি রিজিওনাল রিপ্রেজেনটেটিভ কাউন্সিল। এর সদস্যসংখ্যা ১২৮। ২০০৪ সালে প্রথম জনগণের সরাসরি ভোটে দেশটির প্রেসিডেন্ট ও ভাইস প্রেসিডেন্ট নির্বাচন হয়।

সঠিক অনুচ্ছেদ শিরোনাম কোনটি?
titleA. রাজনীতি
titleB. পর্যটন
titleC. সামরিক শক্তি
titleD. ইতিহাস
উত্তর: titleA
লাল চাঁদ ১৯৬০ সালের ১ জুন পাকিস্তানের সিন্ধুর তালাকো ভাটোরোর উপকণ্ঠে এক হিন্দু পরিবারে জন্মগ্রহণ করেছিলেন। তিনি তার প্রাথমিক শিক্ষা তাঁর জন্ম জেলা থট্টা থেকে পান। তিনি জামশোরোর মেহরান প্রকৌশল ও প্রযুক্তি বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক সম্পন্ন করেছেন। ক্যারিয়ারের প্রথম পর্যায়ে লাল চাঁদ তার বাবার ব্যবসা অনুসরণ করেছিলেন। তিনি বাবার গঙ্গারাম কোঠি ব্যবসা চালাতেন। ১৯৮৫ সালে স্নাতক শেষ করার পরে, তিনি মেহরান বিশ্ববিদ্যালয়ে উপ প্রকৌশলী এবং তারপরে প্রভাষক হিসাবে নিয়োগ পান।

সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. ভালভাবে এলসি গঠন
titleC. রিয়েল এস্টেট ক্যারিয়ার
titleD. রাজনৈতিক পেশা
উত্তর: titleA
এটা সম্পূর্ণ@রূপে পরিষ্কার না কিভাবে সাত নদীকে গাণিতিক করার উদ্দেশ্য করা হয়। সেগুলো প্রায়ই উত্তর ভারত / বাংলাদেশের মধ্যে অবস্থিত। যদি "সরস্বতী" এবং পাঞ্জাবের পাঁচটি প্রধান নদী অন্তর্ভুক্ত করা হয় ("সুতুদ্রি, পরুশনী, অশিকনি, বিতস্তা ও বিপাশা," আধুনিককালে সব সিন্ধুর উপনদী), দেখা যায় একটি নদী অনুপস্থিত, সম্ভবত সেটি হল "কূভা" ("সিন্ধু" একটি বিশেষ ক্ষেত্র, যার স্ত্রীলিঙ্গ বা পুংলিঙ্গ উভয় ক্ষেত্রেই প্রয়োগ হয়)। অন্যান্য সম্ভাবনার মধ্যে "আর্জিকিয়া" বা "সুষমা" অন্তর্ভুক্ত; ঋগ্বেদের ১০।৭৫ শ্লোকে, নদীস্তুতি সুক্ততে, সিন্ধুর পূর্ব ও পশ্চিম উভয় দিকে, এছাড়াও দশটি নদীর তালিকাও তুলনীয়। ৬।২১।১০ শ্লোকে, "সরস্বতী" নদীকে "সাত বোন সঙ্গে তিনি" ("সপ্তস্বসা") বলে আটটি নদীর একটি জোটকে ইঙ্গিত করা হয়েছে, সংখ্যা সাত ব্যক্তি সদস্যদের চেয়ে বেশি গুরুত্বপূর্ণ (এছাড়াও আবেস্তীয় "সপ্তর্ষি, হপ্তা কর্সূয়ার / হাফ্ত্‍ কেশ্বর" দেখুন), তাই সপ্তসিন্ধুর তালিকা সংশোধনীয় বা অপরিবর্তনীয় কোনটাই নয়। ঋগ্বেদের ১০।৬৪।৮ এবং ১০।৭৫।১ শ্লোকে, সাতটি নদীর তিনটি জোট উল্লেখ করা হয় ("সাতটি তিনবার বিচরিত নদী"), ৯৯টি নদীর মত। সপ্তসিন্ধু অঞ্চল পূর্বদিকে সরস্বতী দ্বারা, পশ্চিমে সিন্ধু এবং মধ্যে সুতুদ্রি, বিপাশা, অশিকনি, পরুশনী এবং বিতস্তা এই পাঁচটি দ্বারা বেষ্টিত ছিল।

সব গবেষক এই ব্যাখ্যার সঙ্গে একমত হন না। তার বই "ল্যন্ড অফ দি সেভেন রিভার্স"-এ, লেখক সঞ্জীব সান্যাল যুক্তি দিয়েছেন যে সপ্তসিন্ধু বলতে শুধুমাত্র সরস্বতী এবং তার নিজস্ব উপনদী বোঝায়। যদি সান্যাল ঠিক হয়, সপ্তসিন্ধু অঞ্চল বলতে শুধুমাত্র হরিয়ানা এবং উত্তর রাজস্থান সহ একটি ছোট অংশ বোঝায় কিন্তু পাঞ্জাবের বেশিরভাগ এলাকা বাদ চলে যায়। তার ব্যাখ্যা অনুযায়ী, সপ্তসিন্ধু ঋগ্বেদের ভূখণ্ডের শুধুমাত্র একটি ছোট উপবিভাগ এবং এটা বিজয়ী ভারত ত্রুত্সু উপজাতির মূল স্বদেশ হওয়ার ফলস্বরূপ এর অনুপাতহীন গুরুত্ব আহরিত হয়েছে।

সঠিক অনুচ্ছেদ শিরোনাম কোনটি?
titleA. সপ্তসিন্ধু
titleB. সাত নদীর পরিচয়
titleC. তালিকা
titleD. ঋগ্বেদের ভূগোল
উত্তর: titleB
মাইটোকন্ড্রিয়ার আবিস্কার নিয়ে মতভেদ আছে। একটি মতে, বিজ্ঞানী অল্টম্যান ১৮৯৪ সালে ইহা আবিষ্কার করেন। আবার কারও মতে, গ্রিক বিজ্ঞানী সি. বেন্ডা ১৮৯৮ সালে মাইটোকন্ড্রিয়া আবিস্কার করেন। এন্ডোসিম্বায়োটিক থিওরী অনুযায়ী মাইটোকন্ড্রিয়া, প্লাস্টিড বহু আগে মুক্তজীবি ব্যাক্টেরিয়া ছিল। যারা এন্ডোসিম্বায়োন্ট হিসেবে অন্য কোষের মধ্যে ঢুকে পরে এবং একসময় কোষেরই অংশ হয়ে যায়। বিজ্ঞানীদের ধারনা, মাইটোকন্ড্রিয়া এসেছে প্রোটিওব্যাক্টেরিয়া থেকে এবং প্লাস্টিড এসেছে সায়ানোব্যাক্টেরিয়া থেকে! এর জন্য বিজ্ঞানীরা অনেক প্রমাণ দাড় করিয়েছেন। এগুলো থেকে বুঝা যায় বুঝা যায় যে মাইটোকন্ড্রিয়া এবং প্লাস্টিড ব্যাক্টেরিয়া থেকে এসেছে। এর মধ্যে কয়েকটা এরকমঃ

সঠিক অনুচ্ছেদ শিরোনাম কোনটি?
titleA. আয়তন ও সংখ্যা
titleB. বৃদ্ধি
titleC. অবস্থান
titleD. আবিষ্কার
উত্তর: titleD
চর্যাপদের ভাষা বাংলা কি-না সে বিষয়ে বিতর্কের সৃষ্টি হয়েছিল পরবর্তীকালে যার অবসান হয়েছে। এটি সৃজ্যমান বাংলা ভাষার একটি গুরুত্বপূর্ণ নিদর্শন। চর্যাপদের রচয়িতা বৌদ্ধ সিদ্ধাচার্যগণ সংস্কৃতে পারদর্শী হলেও তাঁরা তৎকালীন অপরিণত বাংলাতেই পদগুলি রচনা করেছিলেন। চর্যাপদের ভাষা বাংলা ভাষার অদ্যাবধি আবিষ্কৃত আদিতম রূপ। অসমীয়া, ওড়িয়া বা মৈথিলি বিদ্বজ্জনেরা এই ভাষায় নিজেদের পূর্বসূরিত্বের সন্ধান করলেও ভাষাবৈজ্ঞানিক অনুসন্ধানের ফল বাংলা ভাষারই অনুকূল। এই ভাষা সম্প্রদায়বিশেষের সাধন-সঙ্গীতের ভাষা বিধায় অস্পষ্ট ও দুর্বোধ্য; যদিও এতে উল্লিখিত ছন্দ ও রাগ-রাগিনী পরবর্তীকালের বাঙালি কবিদের পথনির্দেশিকারূপে কাজ করে।তবে প্রাচীন কবিদের মতে এটিতে সন্ধ্যা বা আলোআঁধারি ভাষা ব্যবহার করা হয় সেইসাথে গদ্য ছন্দ ব্যবহৃত হয় ।

সঠিক অনুচ্ছেদ শিরোনাম কোনটি?
titleA. চর্যাসংগীত
titleB. ভাষা
titleC. ধর্ম
titleD. ভৌগোলিক উপাদান
উত্তর: titleB
সমগ্র খেলোয়াড়ী জীবনে উনিশটি টেস্টে অংশগ্রহণ করেছেন টাফটি মান। ১৯৪৭ ও ১৯৫১ সালে দলের সাথে ইংল্যান্ড গমন করেন। এছাড়াও, ইংল্যান্ড ও অস্ট্রেলিয়ার বিপক্ষে স্বদেশে খেলেছিলেন। ঘরোয়া ক্রিকেটে অনিন্দ্য সুন্দর বোলিংয়ের কল্যাণে ১৯৪৭ সালে ইংল্যান্ড গমনার্থে তাকে দক্ষিণ আফ্রিকা দলের সদস্যরূপে মনোনীত হন। ৭ জুন, ১৯৪৭ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৬ জুলাই, ১৯৫১ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রথম-শ্রেণীর ক্রিকেট
titleC. শৈশবকাল
titleD. অস্ট্রেলিয়ার মুখোমুখি, ১৯৪৯-৫০
উত্তর: titleA
তিনি সুলতান আলাউদ্দিন সুলাইমান শাহর প্রথম ছেলে। তার বড় দুই ভাই থাকায় তিনি সিংহাসনের সম্ভাব্য উত্তরসূরি ছিলেন না।

হিশামউদ্দিন মালয় কলেজ কুয়ালা কাংসারে পড়াশোনা করেছেন। ১৯২৯ সালে মালয় কলেজ ওল্ড বয়েজ এসোসিয়েশন স্থাপনে তার ভূমিকা ছিল। ১৯৩১ সালে তিনি সেলাঙ্গোরের তুঙ্কু লাকসামানা নিযুক্ত হন। ইতিপূর্বে তিনি তুঙ্কু পাংলিমা রাজা হিসেবে দায়িত্বপালন করেছেন।

সঠিক অনুচ্ছেদ শিরোনাম কোনটি?
titleA. দ্বিতীয় দফা শাসন
titleB. সেলাঙ্গোরের উত্তরাধিকার বিতর্ক
titleC. প্রারম্ভিক জীবন
titleD. মৃত্যু
উত্তর: titleC
১৯৮২ সালে দূরদর্শন জাতীয়স্তরের টেলিভিশন চ্যানেল হিসেবে আত্মপ্রকাশ করে এবং সেই বছরেই ভারতের বাজারে প্রথম রঙিন টেলিভিশন বিক্রীত হয়। ১৯৮২ সালের ১৫ অগস্ট স্বাধীনতা দিবস উপলক্ষে ভারতের তৎকালীন প্রধানমন্ত্রী শ্রীমতি ইন্দিরা গাঁধীর জাতির উদ্দেশে প্রদত্ত ভাষণ প্রথমবার সরাসরি সম্প্রচারিত হয় দূরদর্শনের পর্দায়। এরপরে ১৯৮২ সালেই দিল্লিতে অনুষ্ঠিত এশিয়ান গেমসও সরাসরি সম্প্রচার করে দূরদর্শন। সেই সময় দূরদর্শনই ছিল ভারতের একমাত্র টেলিভিশন মাধ্যম। তৎকালে অর্থাৎ বিংশ শতাব্দীর আশির দশকে দূরদর্শনে প্রচারিত কিছু উল্লেখযোগ্য ধারাবাহিক হল; হম লোগ (১৯৮৪), বুনিয়াদ (১৯৮৬-৮৭), এবং হাস্যরসাত্মক অনুষ্ঠান য়ে জো হ্যায় জ়িন্দেগি (১৯৮৪)। সর্বপ্রথম প্রচারিত ধারাবাহিক হম লোগ এবং পৌরাণিক ও মহাকাব্যভিত্তিক ধারাবাহিক রামায়ণ এবং মহাভারত জনপ্রিয়তার শীর্ষে আরোহণ করেছিল ও সেই সময়ের ভারতীয় দর্শকদের অমোঘ আকর্ষণে টেলিভিশনের পর্দার সামনে বেঁধে রাখতে সক্ষম হয়েছিল। বর্তমানে দূরদর্শনের প্রায় ৪৬টি কেন্দ্র এবং ১৪০০ টেরেস্ট্রিয়াল ট্রান্সমিটারের সাহায্যে নব্বই শতাংশ ভারতীয় দূরদর্শনের অনুষ্ঠান দেশের যেকোন প্রান্ত থেকে দেখতে পান।

সঠিক অনুচ্ছেদ শিরোনাম কোনটি?
titleA. চ্যানেলসমূহ
titleB. আন্তর্জাতিক সম্প্রচার
titleC. প্রারম্ভিক পর্যায়
titleD. রাষ্ট্রীয় প্রসারণ
উত্তর: titleD
১৯১৭ সালে ভাই হুসাইন কামেল মারা যাওয়ার পর ফুয়াদ মিশরের সুলতান হন। ১৯১৯ সালে মিশরের বিপ্লবের পর যুক্তরাজ্য মিশরের উপর থেকে তাদের কর্তৃত্ব তুলে নেয় এবং ১৯২২ সালের ২৮ ফেব্রুয়ারি স্বাধীনতার স্বীকৃতি দেয়। ১৯২২ সালের ১৫ মার্চ ফুয়াদ সুলতান উপাধির পরিবর্তে বাদশাহ উপাধি ধারণের আদেশ জারি করেন। ১৯৩০ সালে তিনি ১৯২৩ সালের সংবিধান বাতিল করে নতুন সংবিধান প্রণয়ন করেছিলেন। এই নতুন সংবিধানে সংসদের ক্ষমতা উপদেষ্টা মূলক ক্ষেত্রে সীমিত করা হয়। তবে ব্যাপক অসন্তোষের ফলে তিনি ১৯৩৫ সালে পূর্বের সংবিধান পুনর্বহাল করতে বাধ্য হন।

১৯২৩ সালের সংবিধানে ফুয়াদকে অনেক ক্ষমতা দেয়া হয়েছিল। তাঁকে প্রদত্ত সংসদ বিলুপ্ত করার ক্ষমতা তিনি কয়েকবার ব্যবহার করেছিলেন। তাঁর শাসনামলে রাজকীয় ইচ্ছার কারণে মন্ত্রিসভা বিলুপ্ত হয় এবং কোনো সংসদই চার বছরের মেয়াদ পূর্ণ করতে পারেনি।

সঠিক অনুচ্ছেদ শিরোনাম কোনটি?
titleA. শাসনকাল
titleB. ব্যক্তিগত জীবন
titleC. প্রারম্ভিক জীবন
titleD. চিন ও ফুয়াদ
উত্তর: titleA
থিয়েস্তেসের মনে হয়েছিল তার ভাই আত্রেউস অন্যায়ভাবে তাকে সিংহাসন থেকে বঞ্চিত করছিল। এ কারণে তারা দু'জন কয়েকবার যুদ্ধ করেন। উপরন্তু  থিয়েস্তেসের সাথে আত্রেউসের স্ত্রী য়েরোপের প্রেমের সম্পর্ক ছিল। প্রতিশোধ নিতে আত্রেউস থিয়েস্তেসের পুত্রদের হত্যা করেন এবং থিয়েস্তেসের অজান্তে তাদের খেতে দেন। নিজ পুত্রের লাশ খাওয়ার পর থিয়েস্তেস ঐশীবানীকে প্রশ্ন করেন কীভাবে সর্বশ্রেষ্ঠ প্রতিশোধ নেওয়া যায়। উত্তর ছিল তার ঔরসে তার মেয়ের গর্ভে জন্ম নেওয়া পুত্র হত্যা করবে আত্রেউসকে।

এরপর থিয়েস্তেস নিজ পরিচয় গোপন করে তার নিজ কন্যা পেলোপিয়াকে ধর্ষণ করে, যখন পেলোপিয়া উৎসর্গের মাধ্যমে প্রার্থনা করছিলেন। জন্মের পর আয়গিস্থোসের  লজ্জিত মা তাকে পরিত্যাগ করেন। তিনি ছাগলের দুধ পান করে মেষপালকদের কাছে বড় হন। আত্রেউস তার পরিচয় না জেনে তাকে দত্তক নেন এবং নিজের ছেলের মত লালন পালন করতে থাকেন। 

সঠিক অনুচ্ছেদ শিরোনাম কোনটি?
titleA. মাইসিনিকে নিয়ে ক্ষমতার লড়াই
titleB. আত্রেউসের মৃত্যু
titleC. সংস্কৃতিতে
titleD. প্রারম্ভিক জীবন
উত্তর: titleD
এমিলি থর্নবেরি উত্তর সারেতে ১৯৬০ সালের ২৭ জুন জন্মগ্রহণ করেন। তার বাবা সেড্রিক থর্নবেরি ছিলেন একজন আন্তর্জাতিক আইনজীবী যিনি জাতিসংঘের সহকারী মহাসচিব ও ন্যাটোর পরামর্শক হিসেবে দায়িত্ব পালন করেছেন (তার জন্মের সময়ে তিনি লন্ডন স্কুল অব ইকোনমিকসে আন্তর্জাতিক আইন নিয়ে পড়াতেন) এবং তার মা স্যালি থর্নবেরি ছিলেন একজন শিক্ষিকা। যখন তার বয়স সাত বছর, তখন তার বাবা মায়ের বিবাহ বিচ্ছেদ ঘটে। তিনি তারপর তার দুই ভাইয়ের সাথে তার মায়ের নিকট বসবাস শুরু করেন। এসময়ে তামে বিদ্যালয়ের বিনামূল্যের খাবার ও খাবারের প্যাকেটের উপর নির্ভর করে তাকে চলতে হত এবং এসময়ে তাকে হারাতে হয় তার পোষা বিড়ালকে। তার মা পরবর্তীতে লেবার পার্টির হয়ে কাউন্সিলর এবং মেয়র হিসেবে নির্বাচিত হন; তার বাবা ১৯৬৬ সালের সাধারণ নির্বাচনে লেবার পার্টির হয়ে গিল্ডফোর্ড আসনে প্রতিদ্বন্দ্বিতা করেছিলেন।

তিনি ইলেভেন প্লাস পরীক্ষায় অকৃতকার্য হন এবং সেজন্য তাকে সেকেন্ডারি মর্ডার্ন স্কুলে ভর্তি হতে হয়। তিনি ১৫ বছর বয়সে তার বাবার কাছে থাকা শুরু করেন এবং ১৭ বছর বয়স পর্যন্ত তার বাবার জাতিসংঘে চাকরি লাভের পূর্ব পর্যন্ত তার সাথে বাস করেছিলেন। তিনি ও লেভেল ও এ লেভেলে পড়াকালীন সময়ে লন্ডনে পরিষ্কারক ও মদের দোকানে পরিবেশিকার কাজ করেছেন। তিনি ক্যান্টেরবারির কেন্ট বিশ্ববিদ্যালয়ে ১৯৮২ সালে আইন বিষয়ে পড়াশোনা শেষ করেন। এরপর, তিনি গ্রেজ ইনের উকিলসভায় যোগদান করেন এবং ১৯৮৫ সাল থেকে ২০০৫ সাল পর্যন্ত তিনি টুকস চেম্বারসে মাইকেল ম্যানসফিল্ডের অধীনে মানবাধিকার আইন বিষয়ে দক্ষতা অর্জন করেন।

১৯৮৫ সালে তিনি পরিবহন ও সাধারণ শ্রমিক ইউনিয়নে যোগদান করেন। আশির দশকের শেষ দিকে তার সাথে মিডিয়া ব্যক্তিত্ব ওয়াহিদ আলীর পরিচয় ঘটে। এমিলি তার লেবার পার্টিতে যোগদানের ক্ষেত্রে অবদান রেখেছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. এমিলি ডেভিসনের মূর্তি
titleC. ব্যক্তিগত জীবন
titleD. এড মিলিব্যান্ডের নেতৃত্বে বিরোধী দলে (২০১০–২০১৫)
উত্তর: titleA